PMIndiaData/PMIndiaSum huggingface dataset:
சத் பூஜை: பிரதமர் வாழ்த்து

சத் பூஜையை முன்னிட்டு நாட்டு மக்களுக்கு பிடதமர் திரு. நரேந்திர மோடி வாழ்த்துத் தெரிவித்துள்ளாா். அவர் தனது டுவிட்டரில் கூறியிருப்பதாவது: “சூரிய பகவானை வணங்கும் சத் பூஜையை முன்னிட்டு அனைவருக்கும் வாழ்த்துக்கள். இந்த சத் பூஜை அனைவருக்கும் நல்ல ஆரோக்கியத்தையும், மகிச்சியையும் அளிக்கட்டும்.”, என்று கூறியுள்ளார்.
சுற்றுலாத் துறையில் இந்தியா மற்றும் கொரியா இடையேயான உறவினை வலுபடுத்துவதற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

சுற்றுலாத் துறையில் இந்தியா மற்றும் கொரியா இடையேயான உறவினை வலுபடுத்துவதற்கான புரிந்துணர்வு ஒப்பந்தத்தை கையெழுத்திட பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த புரிந்துணர்வு ஒப்பந்தத்தின் முக்கிய குறிக்கோள்கள்: 1. சுற்றுலா துறையில் இருதரப்பு உறவினை விரிவுபடுத்துதல் 2. சுற்றுலா தொடர்பாக உள்ள தகவல்கள் மற்றும் தரவுகளின் பரிமாற்றத்தை அதிகரித்தல் 3. ஹோட்டல்கள் மற்றும் சுற்றுலா ஏற்பாட்டாளர்கள் உள்ளிட்ட சுற்றுலா துறை பங்குதாரர்களுக்கு இடையே ஒத்துழைப்பை ஊக்கப்படுத்துதல் 4. ஒத்துழைப்பிற்காக மனித வள மேம்பாட்டுத் துறையில் பரிமாற்ற திட்டங்களை உருவாக்குதல் 5. சுற்றுலா மற்றும் விருந்தோம்பல் துறைகளில் முதலீடுகளை ஊக்கப்படுத்துதல் 6. இரு-வழி சுற்றுலாவை ஊக்கப்படுத்த சுற்றுலா ஏற்பாட்டாளர்கள்/ பத்திரிகையாளர்கள்/ திறனாய்வாளர்கள் ஆகியவர்களை இருநாடுகளையும் பார்வையிட செய்தல் 7. விளம்பரம், சுற்றுலா தளங்களின் மேம்பாட்டை சந்தைப்படுத்தல் மற்றும் மேலாண்மை குறித்த அனுபவங்களை பகிர்ந்து கொள்ளுதல். 8. இரு நாடுகளிலும் நடைபெறும் சுற்றுலா கண்காட்சிகளில் பங்கேற்பதை ஊக்குவித்தல் 9. பாதுகாப்பான, கௌரவமான மற்றும் நிலையான சுற்றுலாவை ஊக்குவித்தல்
கர்நாடகாவின் தார்வாட் மாவட்டத்தில் நிகழ்ந்த சாலை விபத்தில் உயிரிழந்தவர்களுக்கு பிரதமர் இரங்கல்

கர்நாடகாவின் தார்வாட் மாவட்டத்தில் நிகழ்ந்த சாலை விபத்தில் உயிரிழந்தவர்களுக்கு பிரதமர் திரு நரேந்திர மோடி இரங்கல் தெரிவித்துள்ளார். “கர்நாடகாவின் தார்வாட் மாவட்டத்தில் நிகழ்ந்த சாலை விபத்தில் நேர்ந்த உயிரிழப்புகளை அறிந்து ஆழ்ந்த துயருற்றேன். இந்த சோக தருணத்தில் உயிரிழந்தோரின் குடும்பத்தினருக்கு எனது இரங்கல்கள். காயமடைந்தவர்கள் விரைவில் குணமடைய பிரார்த்திக்கிறேன்.” இவ்வாறு பிரதமர் வெளியிட்டுள்ள சுட்டுரைச் செய்தியில் குறிப்பிட்டுள்ளார்.
இந்தியா மற்றும் அர்ஜென்டினா இடையே அண்டார்டிக் ஒத்துழைப்பு குறித்த புரிந்துணர்வு ஒப்பந்தம் குறித்து மத்திய அமைச்சரவைக்கு விளக்கம்

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் இந்தியா மற்றும் அர்ஜென்டினா இடையேயான அண்டார்டிக் ஒத்துழைப்பு தொடர்பான புரிந்துணர்வு ஒப்பந்தம் குறித்து விளக்கம் அளிக்கப்பட்டது. இந்த புரிந்துணர்வு ஒப்பந்தம், புவி, அறிவியல் துறையில் அறிவியல் ஒத்துழைப்பு சார்ந்த திட்டங்களுக்கு உதவும் வகையில், அண்டார்டிகா மற்றும் தெற்கு சமுத்திரங்களின் இயற்கை சுற்றுச்சூழலை பாதுகாக்கவும், பராமரிக்கவும் உதவும்.
ஹிசார், நாடியா சம்பவங்களுக்கு – பிரதமர் வருத்தம்

மேற்கு வங்காளத்தின் நாடியா பகுதியிலும் ஹரியானாவின் ஹிசார் பகுதியிலும் நடைபெற்ற சம்பவங்கள் குறித்து பிரதமர் திரு. நரேந்திர மோடி வருத்தம் தெரிவித்துள்ளார். ஹரியானா, மேற்கு வங்காளத்தில் நடைபெற்ற சம்பவங்களின் உண்மை நிலை குறித்தும், அதற்காக எடுக்கப்பட்ட நடவடிக்கைகள் பற்றியும் அறிக்கை உடனடியாக சமர்ப்பிக்குமாறு பிரதமர் அலுவலகம் கேட்டுக் கொண்டுள்ளது.
பிரதமரின் முதியோர் வந்தன திட்டத்தின் (பி.எம்.வி.வி.ஒய்.) கீழ், மூத்த குடிமக்கள் முதலீட்டு வரம்பை ரூ.7.5 லட்சத்திலிருந்து, ரூ.15 லட்சம் என இரண்டு மடங்காக உயர்த்துவதற்கு மத்திய அமைச்சரவை ஒப்புதல்

பிரதமரின் முதியோர் வந்தனத் திட்டம், பி.எம்.வி.வி.ஒய்.-ன் கீழ் முதலீட்டு வரம்பை ரூ.7.5 லட்சத்திலிருந்து ரூ.15 லட்சமாக உயர்த்தவும், சந்தா செலுத்தும் கால வரம்பை 2018 மே 4 ஆம் தேதி முதல் 2020 மார்ச் 31 ஆம் தேதி வரை விரிவாக்கவும் பிரதமர் திரு நரேந்திரமோடி தலைமையிலான மத்திய அமைச்சரவை ஒப்புதல் அளித்தது. அனைவரையும் உள்ளடக்கிய நிதி நிலைமை மற்றும் சமூக பாதுகாப்பில் அரசின் உறுதிப்பாட்டின் ஒரு அம்சமாக இந்த நடவடிக்கையை அமைச்சரவை மேற்கொண்டது. மூத்த குடிமக்களுக்கான சமூக பாதுகாப்புத் திட்டங்களுக்கு ஊக்கம் அளிக்கும் வகையில், முதலீட்டு வரம்பு தற்போதுள்ள குடும்பத்திற்கு ரூ.7.5 லட்சம் என்ற அளவை மூத்த குடிமக்கள் ஒவ்வொருவருக்கும் ரூ.15 லட்சமாக உயர்த்துவதன் மூலம் மாற்றியமைக்கப்பட்ட பி.எம்.வி.வி.ஒய். குடிமக்களுக்கு பெரிய அளவிலான சமூக பாதுகாப்பை வழங்குகிறது. இதன்மூலம் மூத்த குடிமக்கள் மாதம் ரூ.10 ஆயிரம் வரை ஓய்வூதியம் பெற வாய்ப்பு ஏற்படுகிறது. 2018 மார்ச் நிலவரப்படி, பி.எம்.வி.வி.ஒய். திட்டத்தின்கீழ், 2.23 லட்சம் மூத்த குடிமக்கள் பயனடைந்து வருகின்றனர். முன்னதாக, செயல்படுத்தப்பட்ட வரிஷ்த ஓய்வூதிய காப்பீட்டுத் திட்டம் 2014-ன் படி, 3.11 லட்சம் மூத்த குடிமக்கள் பயனடைந்து வருகின்றனர். பின்னணி பி.எம்.வி.வி.ஒய். திட்டம் இந்திய ஆயுள் காப்பீட்டுக் கழகத்தின் மூலம் செயல்படுத்தப்பட்டு வருகிறது. இதன்மூலம் 60 வயதுக்கு மேற்பட்டோர் வயது முதிர்ந்த காலத்தில் சமூக பாதுகாப்பு பெறவும் உறுதியற்ற சந்தை நிலவரத்தில் தங்கள் வருவாய் குறைந்து விடுவதற்கு எதிரான நடவடிக்கையை உறுதி செய்யவும் வாய்ப்பு ஏற்படுகிறது. உறுதியளிக்கப்பட்ட ஆண்டுக்கு 8 சதவீத வட்டி என்ற வருமானத்தை 10 ஆண்டுகளுக்கு இந்த திட்டம் உறுதி செய்கிறது. வட்டித் தொகையை மாதம் / 3 மாதங்கள் / 6 மாதங்கள் / ஒரு ஆண்டு ஆகிய காலங்களின் இறுதியில் பெறுவதற்கும் இதில் வசதி செய்து தரப்பட்டது. இத்திட்டத்தின் அமலாக்கத்தினால் ஆயுள் காப்பீட்டுக் கழகத்திற்கு கிடைக்கும் வருமானத்திற்கும் உறுதியளிக்கப்பட்ட ஆண்டுக்கு 8 சதவீத வட்டி வழங்குவதற்கும் வித்தியாசம் ஏதும் ஏற்படும் போது அதனை ஆண்டு அடிப்படையில் மத்திய அரசு மானியம் மூலம் சரி செய்யும்.
18-வது இந்தியா-ஆசியான் உச்சி மாநாட்டில் பிரதமர் திரு நரேந்திர மோடியின் உரை

மாட்சிமை மிகுந்தவரே, மேன்மைமிகுந்தவர்களே, இந்த ஆண்டும் நம்மால் நமது பாரம்பரிய குடும்பப் புகைப்படத்தை எடுக்க முடியவில்லை. ஆனால், காணொலி மூலம் ஆசியான்-இந்தியா உச்சிமாநாட்டின் பாரம்பரியத்தின் தொடர்ச்சியை பேணியுள்ளோம். 2021-ம் ஆண்டில் ஆசியான் அமைப்பின் வெற்றிகரமான தலைவராக விளங்கும் புருனேயின் மாட்சிமை மிக்க சுல்தானை நான் வாழ்த்துகிறேன். மாட்சிமை மிகுந்தவரே, மேன்மைமிகுந்தவர்களே, கோவிட்-19 பெருந்தொற்றால் நாம் அனைவரும் பல சவால்களை எதிர்கொண்டோம். ஆனால் இந்த சவாலான நேரம் ஒரு வகையில் இந்தியா-ஆசியான் நட்புறவுக்கான சோதனையாகவும் இருந்தது. கொவிட் காலத்தின் நமது பரஸ்பர ஒத்துழைப்பும் பரஸ்பர பிரிவும் எதிர்காலத்தில் நமது உறவை வலுப்படுத்துவதுடன், நமது மக்களிடையேயான நல்லெண்ணத்தின் அடிப்படையாகவும் இருக்கும். இந்தியாவுக்கும் ஆசியானுக்கும் ஆயிரக்கணக்கான ஆண்டுகளாக துடிப்பான உறவுகள் உள்ளன என்பதற்கு வரலாறு சாட்சி. நமது பகிரப்பட்ட மதிப்புகள், மரபுகள், மொழிகள், நூல்கள், கட்டிடக்கலை, கலாச்சாரம், உணவு வகைகள் போன்றவற்றிலும் இது பிரதிபலிக்கிறது. எனவே, ஆசியானின் ஒற்றுமை மற்றும் மையத்தன்மை இந்தியாவிற்கு எப்போதுமே முக்கிய முன்னுரிமையாக இருந்து வருகிறது. ஆசியானின் இந்த சிறப்பு பங்களிப்பு, இந்தியாவின் கிழக்கு நோக்கி செயல்படும் கொள்கை, எங்களின் பாதுகாப்பு மற்றும் பிராந்தியத்தில் உள்ள அனைவருக்கும் வளர்ச்சி அதாவது சாகர் கொள்கையில் உள்ளது. இந்தியாவின் இந்தோ பசிபிக் பெருங்கடல்கள் முன்முயற்சி மற்றும் ஆசியானின் இந்தோ-பசிபிக் பார்வை ஆகியவை இந்தோ-பசிபிக் பிராந்தியத்தில் நமது பகிரப்பட்ட லட்சியம் மற்றும் பரஸ்பர ஒத்துழைப்புக்கான கட்டமைப்பாகும். மாட்சிமை மிகுந்தவரே, மேன்மைமிகுந்தவர்களே, 2022-ம் ஆண்டு நமது கூட்டாண்மையின் 30 ஆண்டுகளை நிறைவு செய்யும். இந்தியாவும் சுதந்திரமடைந்து எழுபத்தைந்து ஆண்டுகளை நிறைவு செய்கிறது. இந்த முக்கியமான மைல்கல்லை 'ஆசியான்-இந்தியா நட்புறவு ஆண்டாக' கொண்டாடுவதில் நான் மிகவும் மகிழ்ச்சியடைகிறேன். வரவிருக்கும் கம்போடியாவின் தலைமை மற்றும் சிங்கப்பூரின் ஒருங்கிணைப்பின் கீழ் உறவுகளை மேலும் வலுப்படுத்த இந்தியா உறுதிபூண்டுள்ளது. இப்போது உங்கள் கருத்துக்களை அறிய ஆவலுடன் காத்திருக்கிறேன் மிக்க நன்றி! குறிப்பு: இது பிரதமர் இந்தியில் வழங்கிய உரையின் தோராயமான மொழிபெயர்ப்பு ஆகும்.
கடமையின் உணர்வை இணைக்கும் வகையில் தொண்டர்களால் உருவாக்கப்பட்ட வீடியோவை பிரதமர் பகிர்ந்துள்ளார்

பிரதமரின் பிறந்தநாளை சேவையின் இருவார விழாவாக கொண்டாடியபோது, தொண்டர்களால் உருவாக்கப்பட்ட ஆர்வத்தை தூண்டும் வீடியோவை பிரதமர் திரு.நரேந்திர மோடி பகிர்ந்துள்ளார். பிரதமரை உருவகப்படுத்தும் கடமையின் உணர்வை இணைக்கும் வகையில் இந்த வீடியோ அமைந்துள்ளது. மோடி கதையின் ட்விட்டர் தகவலை மேற்கோள் காட்டி பிரதமர் ட்விட்டர் பதிவில் கூறியிருப்பதாவது: “படைப்பாக்கத்திற்கான 100! சிறுத்தைகளிலிருந்து தூய்மை வரை அனைத்தையும் நீங்கள் பெற்றிருக்கிறீர்கள்”.
இந்தியாவின் கலாச்சார பன்முகத்தன்மை மற்றும் எழுச்சியைப் பறைசாற்றும் தனித்துவமான கொண்டாட்டம் மாதவ்பூர் மேளா என பிரதமர் பெருமிதம்

பிரதமர் திரு நரேந்திர மோடி, இந்தியாவின் கலாச்சார பன்முகத்தன்மை மற்றும் எழுச்சியைப் பறைசாற்றும் தனித்துவமான கொண்டாட்டம் மாதவ்பூர் மேளா என்று தமது மனதின் குரல் நிகழ்ச்சியில் குறிப்பிட்டதை பகிர்ந்துள்ளார். இது குறித்து பிரதமர் தமது டுவிட்டர் பதிவில் கூறியிருப்பதாவது; ‘’ மாதவ்பூர் மேளா தொடங்கியுள்ள நிலையில், கடந்த மாதம் மனதின் குரல் நிகழ்ச்சியில் இந்த தனித்துவமான இந்தியாவின் கலாச்சார பன்முகத்தன்மை மற்றும் எழுச்சியைப் பறைசாற்றும் கொண்டாட்டத்தைப் பற்றி கூறியதை பகிர்ந்துள்ளேன்.’’ விழாவின் கருப்பொருள் மற்றும் மகிழ்ச்சிகரமான எழுச்சியை வெளிப்படுத்தும் வகையில், குஜராத் சுற்றுலா துறை வெளியிட்டுள்ள டுவிட்டரையும் பிரதமர் பகிர்ந்துள்ளார்.
சுதந்திர தினத்தை முன்னிட்டு பிரதமர் வாழ்த்து

சுதந்திர தினத்தை முன்னிட்டு பிரதமர் திரு நரேந்திர மோடி நாட்டு மக்களுக்கு தனது வாழ்த்துகளை தெரிவித்துள்ளார். இனிய சுதந்திர தின வாழ்த்துகள். ஜெய் ஹிந்த்! என்று பிரதமர் தனது வாழ்த்து செய்தியில் கூறியுள்ளார். செங்கோட்டையில் இன்று நடைபெறும் சுதந்திர தின விழாவில் பிரதமர் நாட்டு மக்களிடம் உரையாற்ற உள்ளார்.
மாதுரி போஸ், சந்திர போஸ் ஆகியோருடன் பிரதமர் சந்திப்பு

நேதாஜி சுபாஷ் சந்திரபோசின் பேத்தி திருமதி. மாதுரி போஸ் மற்றும் பேரன் திரு. சந்திர போஸ் ஆகியோர் இன்று பிரதமர் திரு. நரேந்திர மோடியை சந்தித்து பேசினர். திருமதி. மாதுரி போஸ் தான் எழுதிய “த போஸ் பிரதர்ஸ் அண்ட் இந்தியன் இண்டிபெண்டன்ஸ் – அன் இன்சைடர்’ஸ் அக்கவுன்ட்” என்ற புத்தகத்தை பிரதமருக்கு பரிசாக அளித்தார் . இந்த புத்தகத்தை வெளியிட்ட சேஜ் பிரசுரத்தை சேர்ந்த திரு. விவேக் மேஹ்ராவும் உடன் இருந்தார்.
ஞானம், செயல் மற்றும் பக்தியின் மிகச்சரியான கலவையாக யோகா திகழ்கிறது: பிரதமர்

ஞானம், செயல் மற்றும் பக்தியின் மிகச்சரியான கலவையாக யோகா திகழ்கிறது என்று பிரதமர் திரு. நரேந்திர மோதி கூறியுள்ளார். அதிவேகமாக இயங்கி வரும் உலகில், யோகா மிகவும் தேவையான அமைதியை வழங்குவதாக அவர் குறிப்பிட்டுள்ளார். இதுகுறித்து பிரதமர் தமிழில் வெளியிட்டுள்ள டுவிட்டர் பதிவில் கூறியிருப்பதாவது; "ஞானம், செயல் மற்றும் பக்தியின் அற்புதமான கலவையாக யோகா பரிமளிக்கிறது. அதிவேகமாக இயங்கும் உலகில், ஆழ்ந்த மனஅமைதியை தருவதாய் யோகா விளங்குகிறது."
ஒற்றுமையின் சிலையை பிரதமர் நாட்டுக்கு அர்ப்பணிக்கிறார்

குஜராத் மாநிலம் கெவாடியாவில் அக்டோபர் 31, 2018 அன்று உலகிலேயே மிகவும் உயரமான “ஒற்றுமையின் சிலை”-யை பிரதமர் திரு நரேந்திர மோடி நாட்டுக்கு அர்ப்பணிக்கவுள்ளார். குஜராத்தின் நர்மதா மாவட்டத்தில் உள்ள கெவாடியாவில் சர்தார் வல்லபாய் பட்டேலின் பிறந்த நாளன்று 182 மீட்டர் உயரமுள்ள அவரது சிலை நாட்டுக்கு அர்ப்பணிக்கப்படுகிறது. “ஒற்றுமையின் சிலை”-யை நாட்டுக்கு அர்ப்பணிப்பதைக் குறிக்கும் வகையில், திறப்பு விழாவின் போது, பிரதமரும் மற்ற பிரமுகர்களும் கலசத்தில் மண்ணையிட்டு, நர்மதா நதிநீரை ஊற்றுவார்கள். சிலைக்கு அபிஷேகம் செய்வதற்கான கருவியை பிரதமர் அழுத்துவார். அங்கு திரண்டிருப்போர்களிடையே பிரதமர் உரையாற்றுவார். பின்னர், ஒற்றுமையின் சுவரினை திறந்து வைப்பதற்காக அந்த இடத்திற்கு அவர் வருவார். ஒற்றுமையின் சிலை பாதத்தில் பிரதமர் சிறப்புப் பிரார்த்தனை செய்வார். அருங்காட்சியகம், பொருட்காட்சி, பார்வையாளர்கள் மாடம் ஆகியவற்றையும் அவர் பார்வையிடுவார். 153 மீட்டர் உயரமுள்ள இந்த மாடத்தில் ஒரே சமயத்தில் 200 பார்வையாளர்கள் வரை அமரமுடியும். சர்தார் சரோவர் அணை, அதன் நீர்தேக்கம் மற்றும் சத்புரா, விந்திய மலையடுக்குகளை அங்கிருந்து பார்வையிடலாம். இந்திய விமானப்படையின் விமானங்களின் அணிவகுப்பு மற்றும் கலைக்குழுக்களின் நிகழ்ச்சிகளும், அர்ப்பணிப்பு விழாவில் இடம்பெறும்.
லண்டனில் பிரதமர் மோடி பசவேஸ்வரர் சிலையை திறந்துவைத்தார்; டாக்டர். அம்பேத்கர் நினைவகத்தை துவக்கினார்.

பிரதமர் லண்டனில் ஜாகுவார் லேண்ட் ரோவர் உற்பத்தி பிரிவினை பார்வையிட்டார். லண்டன் லம்பெத்தில் இன்று பிரதமர் திரு. நரேந்திர மோடி பசவேஸ்வரர் சிலையை திறந்துவைத்தார். இந்த விழாவில் பேசிய பிரதமர் நேற்று பாரிஸில் நடந்த பயங்கரவாத தாக்குதலினால் மிக மனவருத்ததோடு இருக்கிறேன். இந்த தாக்குதல் பிரான்ஸ் மக்களுக்கு எதிரான தாக்குதல் அல்ல, இது மனிதத்தன்மைக்கு எதிரான தாக்குதல். உலகிற்கு வந்திருக்கும் எந்த பேராபத்தை உலக மக்கள் அனைவரும் சேர்ந்து எதிர்க்க வேண்டிய நேரம் வந்து விட்டது என்று பிரதமர் குறிப்பிட்டார். பயங்கரவாதம் என்ற சொல்லிற்கு முடிவுக்கட்ட வேண்டிய கட்டாயம் ஐக்கிய நாடுகளுக்கு உள்ளது என்பதை பிரதமர் சுட்டிக்காட்டினார். பசவேஸ்வரர் ஒரு பெரிய தத்துவ மேதையும் சமூக சீர்திருத்தவாதியும் ஆவார். அவர் காலத்தில் இருந்த அனைத்து சமூக தீயசக்திகளையும் எதிர்த்து போராடினார். மேலும், அவர் ஜனநாயகத்தின் அஸ்திவாரத்தை பலப்படுத்த போராடினார் என்று பிரதமர் குறிப்பிட்டார். லண்டனின் கிங் ஹென்றி சாலையில் டாக்டர். அம்பேத்கர் நினைவகத்தை பிரதமர் மோடி துவக்கிவைத்தார். இந்த நினைவகத்திற்காக பொருத்தப்பட்டிருக்கும் பெயர்பலகையை பிரதமர் திறந்துவைத்தார். அங்கிருந்த பார்வையாளர் கையேட்டில் பிரதமர் “டாக்டர். அம்பேத்கர் தனக்கு முன் நிறுத்தப்பட்டிருக்கும் அனைத்து தடைகளையும் சோதனைகளையும் தகர்த்தெறிந்து தனது அறிவு தாகத்தை தீர்த்துக்கொண்ட புனிதமான இடம் இது” என்று எழுதினார். சமூகத்தில் உள்ள அடித்தட்டு மக்களுக்காக அயராது உழைத்த இந்த மாமனிதருக்கு நான் தலை வணங்குகிறேன், என்று பிரதமர் கூறினார். சொளிஹுல்லில் உள்ள ஜாகுவார் லேண்ட் ரோவர் உற்பத்தி பிரிவினை பிரதமர் பார்வையிட்டார்.
அணி சேரா இயக்க நாடுகளின் தொடர்புக் குழு மாநாட்டில் ஆன்லைன் மூலம் பிரதமர் பங்கேற்றார்

கோவிட் – 19 தொற்று நோயால் ஏற்பட்டுள்ள பிரச்சினைகள் குறித்து விவாதிப்பதற்காக, அணிசேரா இயக்க (நாம்) தொடர்புக் குழுவின் இணையதள மாநாடு மே 4ம் தேதி அன்று மாலை நடைபெற்றது. இதில் பிரதமர் நரேந்திர மோடி கலந்து கொண்டார். ‘கோவிட்-19 தொற்றுக்கு எதிராக ஒன்றிணைவோம்’ என்ற கருத்தின் அடிப்படையில் ‘நாம்’ தொடர்புக் குழுவின் மாநாடு, அந்த இயக்கத்தின் இப்போதைய தலைவரான அஜர் பைஜான் குடியரசின் அதிபர் எச்.இ.இதம் அலியேவ்வால் ஏற்பாடு செய்யப்பட்டிருந்தது. இந்த மாநாட்டின் நோக்கம், இந்த கொள்ளை நோயை ஒழித்துக்கட்டவும், கோவிட்-19 தொற்றுக்கு எதிராக சர்வதேச ஒற்றுமையை மேம்படுத்துவது மற்றும் நாடுகள், சர்வதேச அமைப்புகளின் சக்திகளை ஒன்று திரட்டுவது ஆகியவை ஆகும். மேலும், இந்த நிகழ்ச்சியில் சர்வதேச பன்முகத்தன்மை மற்றும் அமைதிக்கான ராஜாங்கரீதியான நடவடிக்கைகள் ஆகியவை நினைவு கூரப்பட்டன. ‘நாம்’ அமைப்பின் தொடக்கக்கால உறுப்பினர் மற்றும் ‘நாம்’ அமைப்பின் கொள்கைகள் மற்றும் மதிப்புகளை நீண்டகாலமாக பின்பற்றி வருவது இந்தியா, என்பதை சுட்டிக்காட்டும் வகையில் பிரதமர் மோடியின் பங்கேற்பு அமைந்தது. இந்த நிகழ்ச்சியில் பிரதமர் மோடி பேசுகையில், இந்த பிரச்சினைக்குரிய நேரத்தில் உலகத்தில் சர்வதேச ஒருங்கிணைப்பு, உள்ளடக்கிய மற்றும் சரிசமமான நடவடிக்கைகள் தேவை என்பதை வலியுறுத்தினார். மேலும், உள்நாட்டு அளவிலும், சர்வதேச அளவிலும் இந்தியா மேற்கொண்டுள்ள நடவடிக்கைகளை பிரதமர் சுட்டிக்காட்டினார். மேலும், இந்த இயக்கத்துடன் இணைந்து தேவையான உதவிகளை முடிந்த அளவுக்கு அளிக்கவும் தயாராக இருப்பதாகவும் அவர் கூறினார். இதுதவிர பிற வைரஸ்கள், குறிப்பிட்ட தீவிரவாதம் மற்றும் போலிச் செய்திகளுக்கு எதிராக உலகம் இணைந்து செயல்பட வேண்டியது அவசியம் என்றும் பிரதமர் கூறினார். இந்த மாநாட்டில் 30 நாடுகளின் தலைவர்கள், அரசுகள் மற்றும் பிற தலைவர்கள், குறிப்பாக ஆசியா, ஆப்பிரிக்கா, லத்தின் அமெரிக்கா, கரீபியன் மற்றும் ஐரோப்பிய நாடுகளின் உறுப்பினர்கள் ஆகியோருடன் பிரதமர் மோடி கலந்து கொண்டார். மேலும், இந்த மாநாட்டில், ஐ.நா. பொதுச் சபை தலைவர் பேராசிரியர் டிஜியானி முகமது பேண்டே, ஐ.நா பொதுச் செயலாளர் அன்டோனியோ கட்டெரஸ், ஆப்பிரிக்க கூட்டமைப்பின் தலைவர் முசா பகி மகமத், ஐரோப்பிய யூனியன் பிரதிநிதி ஜோசெப் போரெல் மற்றும் உலக சுகாதார அமைப்பின் இயக்குநர் ஜெனரல் டாக்டர் டெட்ராஸ் ஜிபிரியேசஸ் ஆகியோர் கலந்து கொண்டு உரையாற்றினர். ஒட்டுமொத்தமாக இந்த மாநாட்டில் நாம் தலைவர்கள் கோவிட்-19ஆல் ஏற்பட்டுள்ள தாக்கத்தின் அளவீடு, அடையாளம் காணப்பட்டுள்ள மற்றும் தேவையான நிவாரண நவடிக்கைகள், செயல்திறன் அடிப்படையிலான தொடர் நடவடிக்கைகள் ஆகியவை குறித்து உரையாற்றினர். இந்த மாநாட்டை தொடர்ந்து, கோவிட்-19க்கு எதிரான போராட்டத்தில் சர்வதேச அளவிலான ஒற்றுமையை வலியுறுத்தும் தீர்மானம் நிறைவேற்றப்பட்டது. கோவிட்-19க்கு எதிரான போராட்டத்தில் உறுப்பு நாடுகளின் அடிப்படை மருத்துவ, சமூக மற்றும் மனிதாபிமான தேவைகளுக்காக ஒரு பொதுவான அமைப்பை நிறுவி, அதன் மூலம் உறுப்பு நாடுகளின் உடனடி மற்றும் எதிர்கால தேவைகளை அடையாளம் காண ஒரு பணிக்குழுவை உருவாக்கவும் தலைவர்கள் ஒப்புக் கொண்டனர்.
தொழிலாளர் சீர்திருத்தச் சட்டங்கள் நாடாளுமன்றத்தில் நிறைவேற்றப்பட்டதற்கு பிரதமர் பாராட்டு, தொழிலாளர்களின் நலனைக் காத்துக் பொருளாதாரத்தை ஊக்கப்படுத்தும் எனக் கூறினார்

தொழிலாளர் சீர்திருத்தச் சட்டங்கள் நாடாளுமன்றத்தில் இன்று நிறைவேற்றப்பட்டதற்கு பிரதமர் திரு நரேந்திர மோடி பாராட்டு தெரிவித்துள்ளார். இதுகுறித்து தனது டிவிட்டர் பக்கத்தில் பதிவிட்டுள்ள அவர், "நீண்ட காலமாக எதிர்பார்க்கப்பட்ட தொழிலாளர் சீர்திருத்த சட்டங்கள் நாடாளுமன்றத்தால் நிறைவேற்றப்பட்டுள்ளன. இந்த சீர்திருத்தங்கள் நமது தொழிலாளர்களின் நலனை உறுதி செய்து, பொருளாதார வளர்ச்சியையும் ஊக்குவிக்கும். குறைந்தபட்ச அரசு, அதிகபட்ச ஆளுகை என்பதற்கும் இவை நிகழும் உதாரணங்களாகும். இந்த புதிய தொழிலாளர் சீர்திருத்தச் சட்டங்கள் குறைந்தபட்ச கூலியையும், சரியான நேரத்தில் ஊதியம் கொடுக்கப்படுவதையும் பொதுவானதாக்கி , தொழிலாளர்களின் பணிமுறை பாதுகாப்புக்கு முன்னுரிமை அளிக்கின்றன. சிறந்த பணி சூழலுக்கு இந்த சீர்திருத்தங்கள் வழிவகுத்து, பொருளாதார வளர்ச்சியின் வேகத்தையும் அதிகரிக்கும். எளிதாக வணிகம் செய்வதை இந்த சீர்திருத்தங்கள் உறுதிப்படுத்தும். விதிகள், சிகப்பு நாடா முறை, அதிகாரிகள் ராஜ்ஜியம் ஆகியவற்றை இந்த தொலைநோக்கு சட்டங்கள் குறைக்கும். தொழிலாளர்கள் மற்றும் தொழில்கள் ஆகிய இரு தரப்பினரின் நலனுக்காகவும் தொழில்நுட்பத்தை பயன்படுத்துவதை இந்த சீர்திருத்தங்கள் ஊக்கப்படுத்தும்," என்று கூறினார்.
மகாராஷ்டிராவில் நேரல்- மாதேரன் மலை ரயில் சேவை மீண்டும் தொடங்கப்பட்டதற்கு பிரதமர் மகிழ்ச்சி

மகாராஷ்டிராவில் நேரல்- மாதேரன் மலை ரயில் சேவை மீண்டும் தொடங்கப்பட்டுள்ளதன் வாயிலாக அழகு கொஞ்சும் இயற்கை பயணம் மேலும் மறக்க முடியாததாக மாறும் என்று பிரதமர் திரு நரேந்திர மோடி இன்று தெரிவித்தார். ரயில்வே அமைச்சகத்தின் ட்விட்டர் பதிவிற்கு பதிலளித்துள்ள பிரதமர் தெரிவித்திருப்பதாவது: “இயற்கை அழகு கொஞ்சும் பயணம், மேலும் மறக்க முடியாததாகிறது! உள்ளூர் சுற்றுலா பற்றிய மிக முக்கிய செய்தி…”
இமாச்சலப் பிரதேச மாநிலம் உருவான நாள் : முன்னிட்டு பிரதமர் வாழ்த்து

இன்று இமாச்சலப் பிரதேச மாநிலம் உருவான 50வது நாளை முன்னிட்டு, அம்மாநில மக்களுக்கு, பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் விடுத்துள்ள சுட்டுரைச் செய்தியில், ‘‘இமாச்சலப் பிரதேச மாநிலம் உருவாகி 50 ஆண்டுகள் நிறைவு செய்வதை முன்னிட்டு, அம்மாநில மக்கள் அனைவருக்கும் எனது உளப்பூர்வமான வாழ்த்துகள். இயற்கை அழகுக்கும், அழகான சுற்றுலாத் தலங்களுக்கும் பெயர் போன இந்த மாநிலம், புதிய தரத்தில் தொடர்ந்து வளர்ச்சியடைந்து, நாட்டின் முன்னேற்றத்துக்கு தனது பங்களிப்பை அளிக்கிறது " எனக் குறிப்பிட்டுள்ளார்.
இந்தியா மற்றும் பிரான்ஸ் இடையேயான புதிய மற்றும் புதுப்பிக்கத்தக்க எரிசக்தி துறையின் புரிந்துணர்வு உடன்படிக்கைக்கு மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவை கூட்டத்தின் போது, இந்திய சூரிய எரிசக்தி நிறுவனம் (சோலார் எனர்ஜி கார்ப்பரேஷன் ஆப் இந்தியா லிமிடெட்) (எஸ்.இ.சி.ஐ), இந்தியா மற்றும் பிரான்ஸ் நாட்டிற்கு சொந்தமான ஆராய்ச்சி நிறுவனம், எரிசக்தி மற்றும் மாற்று எரிசக்திக்கான ஆணையரகம், (காமிஸ்சாரரியட் அ எல் எனர்ஜிஅடாமிக் எட் ஆக்ஸ் எனர்ஜிஸ் ஆல்டர்னெடிவ்ஸ்) மற்றும் பிரான்ஸ் நிறுவனமான புளுஸ்டோரேஜ் எஸ்.ஏ.எஸ். ஆகியவற்றுக்கு இடையே கையெழுத்தான புரிந்துணர்வு உடன்படிக்கை குறித்து எடுத்துரைக்கப்பட்டது. இந்த புரிந்துணைர்வு உடன்படிக்கை புதுதில்லியில் 3, அக்டோபர், 2018 அன்று கையெழுத்தானது. ஹிந்தி, ஆங்கிலம் மற்றும் பிரஞ்சு ஆகிய மூன்று மொழிகளில் இந்த புரிந்துணர்வு உடன்படிக்கை தயாரிக்கப்பட்டு கையெழுத்தானது. விவாதங்களுக்கான வழிமுறைகள் குறித்து விவரிப்பதே, குறிப்பாக, முன்னோடி திட்டமான இந்திய சூரிய எரிசக்தி நிறுவனத்திற்கு (எஸ்.இ.சி.ஐ.) சூரிய தகடுகள் மூலம் மின்சாரம் பெறும் உட்பொதிக்கப்பட்ட பேட்டரிகளுடன் கூடிய மின்-வாகன எரிசக்தி நிலையத்தை அளித்து, தொகுப்பிற்கான இணைப்பை அதிகரிப்பதன் மூலம், இந்திய அரசின் குறிக்கோள் திட்டமான சூரிய எரிசக்தியை அதிகரித்து மின்வாகனங்களை பயன்படுத்துதல் மற்றும் அதன் தொகுப்பின் தாக்கத்தை குறைத்தலுக்கு உதவுதல் போன்ற எதிர்கால ஒத்துழைப்பு குறித்து விவரிப்பதே இந்த புரிந்துணர்வு உடன்படிகையின் நோக்கமாகும். இந்தியா மற்றும் பிரான்ஸ் ஆகிய இருநாடுகளுக்கிடையேயான கூட்டுறவை இந்த புரிந்துணர்வு உடன்படிக்கையானது மேலும் வலுப்படுத்த உதவும்.
மான்செஸ்டரில் நடைபெற்ற தாக்குதலுக்கு பிரதமர் கண்டனம்

இங்கிலாந்து நாட்டின் மான்செஸ்டர் நகரில் நடைபெற்ற தாக்குதலுக்கு பிரதமர் திரு. நரேந்திர மோடி கண்டனம் தெரிவித்துள்ளார். “மான்செஸ்டரில் நடைபெற்ற தாக்குதல் மிகுந்த மன வருத்தத்தை அளிக்கிறது. நாங்கள் இதனை வன்மையாக கண்டிக்கிறோம். இறந்தவர்கள் குடும்பத்திற்கு எங்கள் ஆழ்ந்த அனுதாபங்கள். மேலும், இந்த தாக்குதலில் காயமடைந்தவர்கள் விரைவில் குணமடைய இறைவனை வேண்டுகிறோம்”, என்று பிரதமர் கூறியுள்ளார்.
ஜாம் நகரில் பாரம்பரிய மருந்துகளுக்கான உலக சுகாதார நிறுவனத்தின் உலகளாவிய மையத்திற்கு பிரதமர் அடிக்கல் நாட்டினார்

ஜாம் நகரில் பாரம்பரிய மருந்துகளுக்கான உலக சுகாதார நிறுவனத்தின் உலகளாவிய மையத்திற்கு பிரதமர் திரு நரேந்திர மோடி இன்று அடிக்கல் நாட்டினார். இந்த நிகழ்ச்சி மொரீசியஸ் பிரதமர் திரு பிரவிந்த் குமார் ஜூக்நாத், உலக சுகாதார நிறுவனத்தின் தலைமை இயக்குநர் டாக்டர் டெட்ரோஸ் கெப்ரியேஸஸ் ஆகியோர் முன்னிலையில் நடைபெற்றது. உலகிலேயே முதன்முறையாக இத்தகைய மையம் குஜராத்தில் அமைக்கப்பட்டு இருப்பது குறிப்பிடத்தக்கது. பங்களாதேஷ், பூட்டான், நேபாளம் ஆகியவற்றின் பிரதமர்களும், மாலத்தீவுகளின் அதிபரும் அனுப்பிய வீடியோ செய்திகள் இந்த நிகழ்ச்சியில் ஒளிபரப்பப்பட்டன. மத்திய அமைச்சர்கள் டாக்டர் மன்சுக் மாண்டவியா, திரு சர்பானந்தா சோனாவால், திரு முஞ்ச்பாரா மகேந்திர பாய், குஜராத் முதலமைச்சர் திரு பூபேந்திர பாய் பட்டேல் உள்ளிட்டோர் நிகழ்ச்சியில் கலந்து கொண்டனர். இந்த நிகழ்ச்சியில் பேசிய பிரதமர் திரு நரேந்திர மோடி, இந்தியாவில் பாரம்பரிய மருத்துவ முறை சிகிச்சையோடு நிற்பதில்லை, அது வாழ்க்கையின் ஒட்டுமொத்த அறிவியலாகும் என்றார். சிகிச்சை மற்றும் குணப்படுத்துதலுக்கு அப்பால் ஆயுர்வேதம் என்பது சமூக ஆரோக்கியம், மனநலம், மகிழ்ச்சி, சுற்றுச்சூழல் ஆரோக்கியம், இரக்கம், கருணை, இனப்பெருக்கம் போன்றவற்றையும் உள்ளடக்கியது என்று அவர் குறிப்பிட்டார். ஆயுர்வேதம் என்பது ஐந்தாவது வேதமாக கருதப்படுகிறது என்றும் திரு மோடி கூறினார். 50 ஆண்டுகளுக்கு முன் ஜாம் நகரில் உலகின் முதலாவது ஆயுர்வேத பல்கலைக் கழகம் நிறுவப்பட்டதை நினைவுகூர்ந்த பிரதமர், ஆயுர்வேதத்தில் தரமான கல்வி நிறுவனத்தையும், கற்பித்தல் மற்றும் ஆராய்ச்சி நிறுவனத்தையும் கொண்டிருப்பது ஜாம் நகர் என்று கூறினார். இந்த நிகழ்ச்சியில் பேசிய உலக சுகாதார நிறுவனத்தின் தலைமை இயக்குநர் டாக்டர் டெட்ரோஸ் கெப்ரியேஸஸ், இந்த மையத்திற்கு ஆதரவு அளித்ததற்காக பிரதமர் திரு மோடிக்கு நன்றி தெரிவித்தார். இந்த மையம் உண்மையில் உலகளாவிய திட்டம் என்றும், உலக சுகாதார நிறுவனத்தின் 107 உறுப்பு நாடுகள் தங்களின் அரசு அலுவலகங்களை கொண்டிருப்பதன் பொருள் பாரம்பரிய மருத்துவ தலைமை கொண்ட இந்தியாவை நோக்கி உலகம் வரும் என்பதாகும் என்று அவர் கூறினார். மேலும் விவரங்களுக்கு, இந்த ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1818127
இந்திய மகளிர் கிரிக்கெட் அணியினருடன் பிரதமர் சந்திப்பு

உலக மகளிர் கிரிக்கெட் கோப்பை கிரிக்கெட் பந்தயத்தில் இந்தியாவின் சார்பில் பங்கேற்ற இந்திய மகளிர் கிரிக்கெட் அணியின் வீராங்கனைகள் மற்றும் அதிகாரிகளை பிரதமர் திரு. நரேந்திர மோடி இன்று சந்தித்து கலந்துரையானார். மகளிர் கிரிக்கெட் அணியினரை பாராட்டி டுவிட்டரில் செய்தி வெளியிட்ட பிரதமர் ஒருவரை தாங்கள் இப்போது தான் பார்ப்பதாக வீராங்கனைகள் கூறினார்கள். தங்கள் அணியினரின் முன்னேற்றத்தை பிரதமரும் பின்தொடர்ந்து இருக்கிறார் என்பதை அறிந்து அவர்கள் பெருமையடைந்த்தாகவும், மகிழ்ச்சி அடைந்ததாகவும், எழுச்சியடைந்ததாகவும் அவர்கள் கூறினார்கள். தங்களுக்கு வரும் நெருக்கடியை எப்படி சமாளிக்கிறீர்கள் என்று பிரதமரிடம் வீராங்கனைகள் கேட்ட போது அதற்கு விளக்கமளித்த பிரதமர், யோகா பயிற்சி செய்வதன் மூலம் மனதையும், உடலையும் செயலையும் நல்ல சமநிலையில் வைத்திருக்க உதவுகிறது என்றார். யோகாவை பயிற்சி செய்வதால் மன அழுத்தத்தில் இருந்து விடுபட முடிகிறது என்றார். போட்டியில் அவர்கள் தோல்வியடையவில்லை என்று சொன்ன பிரதமர், 125 கோடி இந்தியர்களும் இந்த தோல்வியை தங்கள் தோளில் தாங்கிக் கொண்டார்கள், உண்மையில் இதுவே அவர்களது மிகப்பெரிய வெற்றி என்றார். இந்தியத் தாயின் மகள்கள் சர்வதேச விளையாட்டுப் போட்டிகளில் பங்கேற்று தேசத்தை பெருமைகொள்ளச் செய்து விட்டார்கள் என்று குறிப்பிட்ட பிரதமர், பல்வேறு துறைகளில் பெண்கள் அடைந்து வரும் முன்னேற்றம் காரணமாக சமுதாயம் பலன் அடைந்து வருகிறது என்றார். பத்தாம் வகுப்பு மற்றும் 12ஆம் வகுப்பு தேர்வு முடிவுகள் மற்றும் இஸ்ரோவின் பெருமைக்குரிய முயற்சிகளில் முக்கிய பங்காற்றிய மகளிர் விண்வெளி விஞ்ஞானிகள் இதற்கு முக்கிய சான்று என்று பிரதமர் குறிப்பிட்டார். விளையாட்டு வீராங்கனைகள் தங்கள் கையொப்பமிட்ட கிரிக்கெட் பேட் ஒன்றை பிரதமருக்கு வழங்கினார்கள்.